CELEX: 32007R1440
Language: hr
Date: 2007-12-05 00:00:00
Title: Uredba Komisije (EZ) br. 1440/2007 od 5. prosinca 2007. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               118
            
         32007R1440
   
               L 322/10
            
            
               SLUŽBENI LIST EUROPSKE UNIJE
            
            
               05.12.2007.
            
         
      UREDBA KOMISIJE (EZ) br. 1440/2007
   od 5. prosinca 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene navedenoj Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. prosinca 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 580/2007 (SL L 138, 30.5.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Mala omotnica, približnih dimenzija 40 × 50 mm, samoljepljiva, koja se sastoji od dvije toplinski zavarene folije od plastike i aluminija te sadrži uzorak parfema u obliku gela. Na njoj je otisnuto ime parfema.
                           Folija se može odlijepiti radi otkrivanja uzorka parfema u količini dovoljnoj da se pruži miris kada se utrlja na ručne zglobove.
                           Proizvod nije namijenjen prodaji na malo. Namijenjen je lijepljenju na brošure, letke, reklamne razglednice ili reklamne stranice časopisa s fotografijama i tekstom za oglašavanje određenog parfema.
                        
                     
            
               3303 00 10
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2. odjeljku VI. i tekstom oznaka KN 3303 00 i 3303 00 10.
               Proizvod mora biti razvrstan kao parfem u tarifni podbroj 3303 00 10 jer je parfem prisutan u dostatnoj količini za mirisanje tijela.
            
         
               
                           2.
                        
                        
                           Tiskana reklamna stranica, u A4 formatu, djelomično ili u cijelosti presavijena. Stranica je na pregibu prekrivena uzorkom parfema u obliku mikrokapsula, paste ili praha. Pregib je toplinski zavaren.
                           Pregib se može podići tako da se otkrije uzorak parfema u količini nedovoljnoj da se pruži miris kada se utrlja na ručne zglobove.
                           Proizvod nije namijenjen prodaji na malo. Namijenjen je stavljanju u časopise i slične proizvode na kojima su otisnute fotografije i tekst za oglašavanje određenog parfema.
                        
                     
            
               4911 10 90
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 4911, 4911 10 i 4911 10 90.
               Proizvod ne može biti razvrstan u tarifni podbroj 3303 00 10 jer parfem nije prisutan u dostatnoj količini za mirisanje tijela.
               Proizvod mora biti razvrstan u tarifni podbroj 4911 10 90 kao tiskani reklamni materijal jer ima osnovne značajke tiskanog reklamnog materijala (Napomene s objašnjenjem Harmoniziranog sustava poglavlja 49., Općenito, prvi stavak).